विपक्षी पार्टियां समझ चुकी हैं कि 2019 में वे नहीं जीतने वालीं : राम माधव  
बीजेपी की बैठक में कहा- 2019 को लेकर ज्यादा चिंता करने की जरूरत नहीं
साल 2022 के लक्ष्यों पर ध्यान दे सकती है बीजेपी
गुजरात चुनाव और 2019 के चुनावों में कांग्रेस को कुछ हासिल नहीं होगा
राम माधव ने कहा, ‘‘गुजरात में चुनाव महज दो महीने दूर हैं. गुजरात कांग्रेस नेतृत्व एक सितंबर को प्रचार अभियान की शुरुआत करना चाहता था, एक बड़ी रैली प्रस्तावित थी, (और) हमारे विपक्ष के नेता राहुल गांधी नॉर्वे रवाना हो गए.’’ बीजेपी नेता ने कहा कि इस साल गुजरात में, अगले साल छत्तीसगढ़, मध्य प्रदेश और राजस्थान में और 2019 में दिल्ली (लोकसभा चुनाव) में कांग्रेस को कोई फायदा नहीं होने जा रहा, ‘‘इसलिए वह (राहुल) नॉर्वे और इटली की यात्रा कर रहे हैं.’’
उन्होंने कहा कि राहुल के कांग्रेस में शीर्ष पद पर रहते हुए महात्मा गांधी के इस सुझाव पर पूरी तरह अमल हो जाएगा कि (आजादी के बाद) कांग्रेस को एक राजनीतिक पार्टी के तौर पर भंग कर दिया जाए.
(इनपुट भाषा से)